Hiniv em eus bet tro da zastum ur lodenn ag ur blantenn Senecio, hag a ra bouchadoù bras a-walch àr vord hentoù zo, kostez Lann ar Stêr da skouer. Eno em eus tapet unan àr vord an hent-tizh. Tremenet he deus ma flantenn un tamm amzer hep dour; kentizh ma m eus bet tu em eus hi lakaet en dour, mes chomet eo goeñvet. Diwezhat da noz, setu me é klask gouiet petra eo  neuze. Ha kredapl bras eo Senecio inaequidens, ur blantenn daet a Afrika ar Su. Krog eo ar plant-se da neriñ er vro-mañ, muioch-mui, a-hervez. Brav int ! E kreisteiz ar Frañs e vehe un tamm re anezhe, am eus lennet ivez. Ma; an amzer é tommiñ e vehe ? Atav ma chomont àr vord an hentoù bras hag en tier-gar, neus ket kalz a riskl; bravaat a raont an tachadoù-se. Mes marse e vint é lakaat spesadoù arall, breskoch, en arvar ? Gwelet e vo.    Mall eo din achu ma fennad evit hiniv, diwezhat eo. Hiniv en  ur jardrin em eus gwelet ur wezenn kerez get ur bochad del choazh. Neoazh lod-kaer ag ar gwez-se a goll o del e miz Eost ! Ret eo krediñ penaos ne vez ket gwir evit an holl. Nem eus ket choazh studiet an dra-se a dost...    Noz vat !        Setu ur skeudenn kavet àr an Net. Ma hani-me en deus kapitulennoù (kenboketoù) get 8 ligulenn (petalenn) hepken, ha pas kement èl ar re-mañ; douetañs en em sil ennin. Ha sur on eo Senecio inaequidens ar re am eus gwelet e bro an Oriant ?